
Linnavara üleandmine Narva Linnavalitsuse 

Linnavara- ja Majandusameti bilanssi

(kinnistu Puškini 27, Narva)

1. Asjaolud ja menetluse käik

Narva Linnavalitsuse Kultuuriosakonna Paemurru Spordikooli bilansis on kinnistu aadressil Puškini 27, Narvas,  katastritunnus 51101:004:0027, maa sihtotstarve – sotsiaalmaa 100%, pindala 3 586 m2, bilansiline maksumus 25 100,0 krooni, mille reaalosaks on ühekorruseline hoone pindalaga 1 376,9 m2, bilansilise maksumusega 4 130 000,0 krooni. AS VANT tegi 19.05.2006 nimetatud hoone ekspertiisi, mille tulemuste põhjal anti spordikooli hoone ja rajatiste tehnilise seisukorra kohta (№ 2006-2) järgmine eksperdiarvamus:
1. Laste spordikooli hoone asukohaga Puškini 27, Narvas, on avariiseisundis ja kuulub sulgemisele, kuna on täielikult amortiseerunud.

2. Hoone kapitaalremont ei ole otstarbekas, kuna tööde eeldatav eelarveline maksumus on suurem kui uue spordikompleksi ehitus samas mahus.
Eksperdiarvamusest lähtuvalt viis Paemurru Spordikool direktori 02.06.2006  käskkirja nr 5-1-30 alusel oma tegevuse Puškini 27 hoonest üle teistesse linna asutustesse ja ruumidesse. Hoone vabastatakse täielikult tähtajaks 15.10.2006. a.

Hoone Puškini 27 täieliku vabastamise korral peab Narva Paemurru Spordikool üle  andma kinnistu aadressil Puškini 27 Narvas, katastritunnus 51101:004:0027, maa sihtotstarve – 100% sotsiaalmaa, pindala 3586 m2, bilansiline maksumus 25 100,0 krooni, mille reaalosaks on ühekorruseline hoone, milles kasulikku pinda 1 376,9 m2, bilansiline maksumus 4130000,0 krooni, Linnavara- ja Majandusameti bilanssi. (Alus: Narva Linnavolikogu 21.06.2005 määrusega nr 20/57 kinnitatud “Linnavara eeskirja” punkt 24).

Küsimust arutati Narva Linnavalitsuse linnavarakomisjoni 13.09.2006 istungil (protokoll nr 13) ja otsustati:

1. Narva Paemurru Spordikoolil (registrikood 75024449) anda üle kuni 15.10.2006 Linnavara- ja Majandusameti bilanssi Narvas Puškini 27 asuvad ühekorruseline hoone, pindala 1 376,9 m2, bilansiline maksumus 4 130 000,00 krooni, ja kinnistu, katastritunnus 51101:004:0027, maa sihtotstarve – sotsiaalmaa 100%, pindala 3 586 m2, bilansiline maksumus 25 100,0 krooni.

2. Narva Paemurru Spordikoolil esitada antud küsimus Narva Linnavalitsuse istungile korralduse vastuvõtmiseks.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt 
lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.06.2005 määrusega nr 20/57 kinnitatud “Linnavara eeskirja” punkti 24 kohaselt otsuse linnavara üleandmise kohta ühelt struktuuriüksuselt või linna ametiasutuselt teisele võtab vastu linnavalitsus.

3. Otsus

3.1. Narva Paemurru Spordikoolil (registrikood 75024449) anda üle kuni 15.10.2006 Narva Linnavalitsuse Linnavara- ja Majandusameti (registrikood 75029837) bilanssi Narvas Puškini 27 asuvad ühekorruseline hoone (pindala 1 376,9 m2, bilansiline maksumus              4 130 000,00 krooni) ja kinnistu (katastritunnus 51101:004:0027, maa sihtotstarve–sotsiaalmaa 100%, pindala 3 586 m2, bilansiline maksumus 25 100,00 krooni).

3.2. Narva Linnavalitsuse Linnavara- ja Majandusametil (registrikood 75029837) võtta kuni 15.10.2006 oma bilanssi käesoleva korralduse punktis 3.1 nimetatud vara.

4. Rakendussätted

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.
4.2. Korraldus jõustub seadusega sätestatud korras.

